**Ջասթին Բարթա** (անգլ.՝ Justin Lee Bartha, հուլիսի 21, 1978(1978-07-21), Ֆորթ Լոդերդեյլ, Ֆլորիդա, ԱՄՆ), ամերիկացի դերասան, պրոդյուսեր և ռեժիսոր։ Առավել հայտնի է Դագ Բիլինգսի «Տղաները Վեգասում» եռերգությունում և «Ազգի գանձերը» ֆիլմում Նիկոլաս Քեյջի հետ խաղացած դերերով։

Կենսագրություն
--------------

Ջասթին Բարթան ծնվել է 1978 թվականի հուլիսի 21-ին Ֆորտ Լոդերդեյլ քաղաքում՝ (Ֆլորիդա նահանգ, ԱՄՆ) անշարժ գույքի գործակալ Սթիվեն Բարթայի և ուսուցիչ Բեթի Բարթայի հրեական ընտանիքում։ Երբ Ջասթինը 8 տարեկան էր, նրա ընտանիքը տեղափոխվել է Արևմտյան Բլումֆիլդ քաղաք (Միչիգան նահանգ)։ 15 տարեկան հասակում Ջասթինը այն բանից հետո, երբ թենիս խաղալիս կոտրում է դաստակը, սկսում է դերասանական վարպետությամբ զբաղվել։ Նա դեր է խաղացել «Ամառային գիշերվա երազ» բեմադրությունում, որից հետո հիմնել է սեփական մանկական թատերական խումբը, որում ընդգրկված էին նրա դպրոցի շուրջ 15 աշակերտ։ Թատրոնում երեխաները պիեսներ էին բեմադրում և նրանց հետ ելույթ ունենում մանկական հիվանդանոցներում և տարրական դպրոցներում։ Դրանից հետո Ջասթինը Դետրոյթում սկսել է դերասանական վարպետության դասեր վերցնել Նյու Յորքի դասախոսներից։ Դպրոցն ավարտելուց հետո՝ 1996 թվականին, Ջասթինը տեղափոխվել է Նյու Յորք և վարտել է Նյու Յորքի համալսարանը։

Կարիերա
-------

Ֆիլմում իր կարիերան Ջասթին Բարթան սկսել է 1999 թվականին՝ որպես ասիստենտ «Վերլուծի՛ր սա» ֆիլմում։ Որպես դերասան՝ Ջասթինը առաջնաելույթ է ունեցել «Tag» կարճամետրաժ ֆիլմում։

2003 թվականին Բարթան իրեն փորձել է որպես կինոռեժիսոր։ Նա հանդես է եկել որպես 2003 թվականի մարտին «South by Southwest» կինոփառատոնում ցուցադրված «Առավելություններ և թերություններ» կարճամետրաժ կատակերգության սցենարիստ, ռեժիսոր և պրոդյուսեր։ Բացի այդ, Բարթան գրել է սցենարը և խաղացել է MTV հեռուստաալիքի «Դասթինի և Ջասթինի շոուն» նախագծում, որն իրենից ներկայացնում էր մարտահրավեր Թոդ Ֆիլիպսի ժամանցային երգիծական ծրագրին։ 2003 թվականին Ջասթինը մասնակցել է Մարտին Բրեստի «Ջիլի» ֆիլմի նկարահանումներին, որում նկարահանվել են նաև Բեն Աֆլեքը և Ջենիֆեր Լոպեսը։ Ջասթինը խաղացել է ազդեցիկ դաշնային մեղադրողի կրտսեր եղբոր դերը։

2004 թվականին Ջասթինը նկարահանվել է «Ազգի գանձերը» արկածային ֆիլմում Ռայլի Պուլի՝ համակարգչային հանճարի դերում։ Ֆիլին մասնակցել են նաև Նիկոլաս Քեյջը, Դիանա Կրյուգերը, Շոն Բինը, Ջոն Վոիթը և Հարվի Քեյթելը։

2005 թվականին Ջասթինը երկրորդական դեր է խաղացել Բարթ Ֆրեյնդլիխի «Վստահիր տղամարդուն» դրամայում, իսկ 2006 թվականին Մեթյու Մակքոնահիի և Սառա Ջեսիկա Փարկերի հետ նկարահանվել է «Սեր և այլ անախորժություններ» ռոմանտիկ կատակերգությունում։ Նույն 2006 թվականին Ջասթինը «Ուսուցիչ» սիթքոմում, որի պրեմիերան կայացել է 2006 թվականի մարտի 28-ին NBC հեռուստաալիքում, խաղացել է Ջեֆ Կեհիլի դերը։ Սակայն ցածր վարկանիշների պատճառով սերիալը եթերից հանվել է արդեն մայիսի 15-ին՝ վեց էպիզոդ թողարկումից հետո։

2007 թվականին Ջասթին Բարթան նկարահանվել է «Ազգի գանձերը» ֆիլմի սիքվելում՝ «Ազգի գանձերը։ Գաղտնիքների գիրքը» ֆիլմում։ Ֆիլմի պրեմիերան կայացել է 2007 թվականի դեկտեմբերին։

2007 թվականի նոյեմբերին Ջասթին Բարթան հաստատվել է Քևին Էշայի «*Holy Rollers*» տրագիկոմեդիական ֆիլմի նկարահանումներում։ Այդ ֆիլմում նրա կերպարը իր բարեկամին (Ջեսսի Այզենբերգ) ներքաշում է թմրադեղի առևտրի մեջ։ Ֆիլմի հիմքում ընկած են 1990-ական թվականներին տեղի ունեցած իրական դեպքեր, երբ թմրամիջոցը տեղափոխվել է ԱՄՆ-ի տարածք՝ հասիդականության հետևորդներին օգնելու համար։ Ֆիլմի նկարահանումները սկսվել են 2008 թվականի գարնանը Նյու Յորքում, իսկ թողարկումը պլանավորված էր 2008 թվականին։

2008 թվականին Ջասթինը սկսել է աշխատել նաև Բարթ Ֆրեյնդլիխ ֆիլմերից մեկում։ Այս անգամ նա խաղացել է գլխավոր դեր «Վերադարձը» ռոմանտիկ կատակերգությունում, որտեղ գլխավոր դերերից մեկը կատարել է Քեթրին Զետա-Ջոնսը։ Ըստ սյուժեի՝ Ջասթինի կերպարը սիրահարված էր կնոջ, որը տասնհինգ տարով մեծ էր իրենից (Զետա-Ջոնս) և ունի երկու երեխա։ 2009 թվականին վարձույթում հայտնվել է «Տղաները Վեգասում» ֆիլմը, որում Ջասթինը խաղացել է Դագայի դերը։

2012 թվականին խաղացել է «Նոր նորմ» սիթքոմի գլխավոր դերերից մեկը։

Անձնական կյանք
--------------

2008 թվականից 2011 թվականը հանդիպել դերասանուհի և բիզնեսվումն Էշլի Օլսենի հետ։ 2014 թվականի հունվարի 4-ին ամուսնացել է իր ֆիտնեսի մարզիչ Լիա Սմիթի հոտ։ 2014 թվականի ապրիլի 13-ին ծնվել է զույգի աղջիկը` Ասա Շարլոթը։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր |
| --- | --- | --- | --- | --- |
| 2003 | ֆ | Ջիլի | Gigli | Բրայան |
| 2004 | ֆ | Ազգի գանձերը | National Treasure | Ռայլի Փուլ |
| 2005 | ֆ | Վստահիր տղամարդուն | Trust the Man | Ջասպեր Բերնարդ |
| 2006 | ֆ | Սեր և այլ անախորժություններ | Failure to Launch | Էյս |
| 2006 | ս | Ուսուցիչները | Teachers | Ջեֆ Քեհիլ |
| 2007 | ֆ | Ազգի գանձերը։ Գաղտնիքների գիրքը | *National Treasure: Book of Secrets* | Ռայլի Փուլ |
| 2008 | ֆ | Նյու Յորք, ես քեզ սիրում եմ | *New York, I Love You* | Ջասթին |
| 2009 | ֆ | Տղաները Վեգասում | *The Hangover* | Դագ Բիլինգս |
| 2011 | ֆ | Տղաները 2։ Վեգասից մինչև Բանգկոկ | *The Hangover Part II* | Դագ Բիլինգս |
| 2012-2013 | ս | Նոր նորմ | *The New Normal* | Դևիդ Սոյեր |
| 2013 | ֆ | Տղաները։ Մաս 3 | *The Hangover Part III* | Դագ Բիլինգս |
| 2013 | ֆ | «CBGB» ակումբ | CBGB | Սթիվ Բատորս |
| 2017-2018 | ս | Լավ պայքար | *The Good Fight* | Քոլին Մորելո |

Ծանոթագրություններ
------------------

1. 1 2  Internet Movie Database — 1990.
2. 1 2  Internet Broadway Database — 2000.
3. ↑   (May 21st, 2010). «EXCLUSIVE: Jesse Eisenberg and Justin Bartha Take Flight in 'Holy Rollers'». `{{cite web}}`: External link in ``|author=`` (օգնություն)
4. ↑   (03/09/2011). «Ashley Olsen and Justin Bartha Split». `{{cite web}}`: External link in ``|author=`` (օգնություն)
5. ↑   (2011 թ․ մայիսի 23). «Justin Bartha confirms split with Ashley Olsen». `{{cite web}}`: External link in ``|author=`` (օգնություն)
6. ↑   (01/05/2014). «Justin Bartha Marries Lia Smith». `{{cite web}}`: External link in ``|author=`` (օգնություն)
7. ↑   (2014 թ․ ապրիլի 21). «Justin Bartha, wife Lia Smith welcome first child together: report». `{{cite web}}`: External link in ``|author=`` (օգնություն)
8. ↑  Justin Bartha, Wife Lia Smith Welcome Baby Girl

Արտաքին հղումներ
----------------

* Ջասթին Բարթա (անգլ.) *Internet Movie Database* կայքում
* Ջասթին Բարթան JustinBartha.com կայքում Արխիվացված 2008-06-12 Wayback Machine(անգլ.)
* Ջասթին Բարթան JustinBartha.net կայքում (անգլ.)